|  |  |  |
| --- | --- | --- |
| CoRLogo_HU | L:\PRESS & COMMUNICATIONS\COMMUNICATIONS\EUROCHAMBRES Corporate\Communications tools\LOGO\Logo kit\For screen reading\RGB\Color\Logo EUROCHAMBRES_colour.jpg | Sajtóközlemény |
| CoR/19/HGL06.hu Brüsszel, 2019. április 9. |

|  |
| --- |
| A Régiók Európai Bizottsága összefog  az Európai Kereskedelmi és Iparkamarák Szövetségével  az Unión belüli munkahelyteremtés és növekedés biztosítása érdekében |
|  |
| **A Régiók Európai Bizottsága (RB) és az Európai Kereskedelmi és Iparkamarák Szövetsége – EUROCHAMBRES – megállapodtak abban, hogy új** [cselekvési terv](https://cor.europa.eu/en/events/Documents/missing-Links.docx) **révén újítják meg együttműködésüket az üzleti környezet javítása és a regionális gazdasági fejlődés szempontjából kulcsfontosságú területeken.** |
| A Karl-Heinz Lambertz (Régiók Európai Bizottsága) és Christoph Leitl (EUROCHAMBRES) elnökök által Brüsszelben aláírt [cselekvési terv](https://cor.europa.eu/en/events/Documents/missing-Links.docx) együttműködési területeket határoz meg a 2019–2022 közötti időszakra, amelyek célja az ifjúsági munkanélküliség és a strukturális munkaerőhiány kezelése, a vállalkozói szellem ösztönzése, a kohézió erősítése, valamint az ipari versenyképesség növelése.  A cselekvési terv aláírásakor az EUROCHAMBERS elnöke, **Christoph Leitl** hangsúlyozta: „*Az EUROCHAMBRES és a Régiók Európai Bizottsága csak annyira erősek, mint hálózataik*. *A helyi kereskedelmi és iparkamarák, valamint a regionális önkormányzatok központi szerepet játszanak az európai társadalmi-gazdasági fejlődés helyi szintű megvalósításában. Ez a szerep csak erősödik majd, ha hálózataink együttműködnek. Közös cselekvési tervünk értékes keretet biztosít egy ilyen együttműködés megerősítéséhez és ezáltal a regionális és európai növekedés ösztönzéséhez*.”  **Karl-Heinz Lambertz**, az RB elnöke hozzáfűzte: „*Az EU csak együttműködés, partnerség és a határokon átnyúló helyi tevékenységek révén képes a munkahelyteremtésre, a növekedés ösztönzésére, az egyenlőtlenségek felszámolására és annak biztosítására, hogy egyetlen polgár se maradjon le*. *Az EUROCHAMBRES-szel kialakított megújított partnerségünk Unió-szerte összekapcsolja a vállalkozásokat a helyi és regionális önkormányzatokkal, így megoszthatjuk a tudást, a tapasztalatokat és a készségeket az EU hatékonyságának javítása és a regionális beruházások ösztönzése érdekében*.”  Az RB és az EUROCHAMBRES 2019–22-es cselekvési terve a következő együttműködési területeket irányozza elő, amelyeket a végrehajtási időszak során rendszeresen felülvizsgálnak majd:   * állásfoglalások és tanulmányok cseréje révén megerősített együttműködés az uniós jogalkotási munka területén; * az ifjúsági munkanélküliség és a strukturális munkaerőhiány kezelése innovatív és bevált gyakorlatok cseréje révén; * a vállalkozói szellem és a kkv-politika ösztönzése az [„ Erasmus fiatal vállalkozóknak”](https://www.erasmus-entrepreneurs.eu/) (EYE) program és az [Európai vállalkozói régiók](https://cor.europa.eu/hu/engage/Pages/european-entrepreneurial-region.aspx) (EER) népszerűsítése révén; * az uniós minőségi jogalkotás és a szubszidiaritás területi hatásvizsgálatok és a [regionális központok kezdeményezése](https://cor.europa.eu/hu/our-work/Pages/network-of-regional-hubs.aspx) révén történő támogatása; * a szomszédos országokban folytatott együttműködés támogatása a mediterrán partnerországok fiatal vállalkozóival kapcsolatos kezdeményezés révén, valamint a helyi és regionális önkormányzatok finanszírozáshoz jutásával kapcsolatos információk terjesztése; * az EU kohéziós politikájának megerősítése a [#CohesionAlliance](https://cor.europa.eu/hu/engage/Pages/cohesion-alliance.aspx) kezdeményezés révén; * a területi ellenálló képesség fokozása közös elemző munka révén, amelyet az [INSULEUR kamaráinak hálózata](http://insuleur.org/) keretében folytatnak a jövőbeli EU27-UK kereskedelmi kapcsolatok hatásáról, a regionális ipari versenyképességről és a szigetek gazdasági, társadalmi és területi fejlődéséről.   **Kapcsolat:**   |  |  | | --- | --- | | Régiók Európai Bizottsága Carmen Schmidle  Tel.: +32 (0)2 282 2366  [Carmen.Schmidle@cor.europa.eu](mailto:Carmen.Schmidle@cor.europa.eu) | EUROCHAMBRES  Luis Piselli  Tel. +32 2 282 0592  [piselli@eurochambres.eu](mailto:piselli@eurochambres.eu) | |
| **A Régiók Európai Bizottsága**  A Régiók Európai Bizottsága a 28 európai uniós tagállamból delegált regionális és helyi képviselők európai uniós közgyűlése. A Maastrichti Szerződés aláírását követően, 1994-ben létrehozott intézmény küldetése, hogy a regionális és helyi önkormányzatokat bevonja az uniós döntéshozatali folyamatba, és tájékoztassa őket az uniós szakpolitikákról. Az Európai Parlament, a Tanács és az Európai Bizottság kikéri az RB véleményét a régiókat és a városokat érintő szakpolitikai kérdésekkel kapcsolatban. A Régiók Európai Bizottságának mind a 350 tagja és ugyanennyi póttagja választott képviselő otthoni régiójában, illetve városában, vagy politikai felelősséggel tartozik egy városi vagy regionális szinten választott közgyűlésnek. [Kattintson ide,](https://cor.europa.eu/hu/members/Pages/National-delegations.aspx) amennyiben többet szeretne megtudni nemzeti delegációjáról. |
| Személyes adatainak feldolgozása a személyes adatok uniós intézmények és szervek által történő feldolgozása tekintetében az egyének védelméről szóló 45/2001/EK rendelet értelmében történik. Kérésre megtekintheti személyes adatait, helyesbítheti a pontatlan vagy hiányos személyes adatokat, illetve kérheti, hogy adatait távolítsuk el levelezőlistánkról.  Személyes adatainak feldolgozásával kapcsolatos kérdéseit a következő e-mail-címre küldheti: [PresseCdr@cor.europa.eu](mailto:PresseCdr@cor.europa.eu). Küldhet e-mailt az RB adatvédelmi felelősének is: [data.protection@cor.europa.eu](mailto:data.protection@cor.europa.eu). Személyes adatainak feldolgozásával kapcsolatos kérdésekben fordulhat az európai adatvédelmi biztoshoz is: [www.edps.europa.eu/EDPSWEB/](http://www.edps.europa.eu/EDPSWEB/). |